"Thor" on  lugu, mis elab kahes maailmas. Thori kodu Asgardis on puhas, kuldne maailm, kus elu juhib maagia. New Mexico on Ameerika üks liivarikkamaid piirkondi, kus eriti midagi ei toimu. Seda muidugi selle ajani, kuni seal ei maandu Thor ja ta vasar. Lavastaja Kenneth Branagh on öelnud, et "Thori" puhul oli suurimaks väljakutseks müütilise Asgardi ja Maa liitmine ühtseks tervikuks nii, et nende erinevused paistaksid välja, kuid samas nad oleksid üksteist täiendavad. Ma julgen väita, et see ei ole Branaghil päriselt  õnnestunud. Jah, filmi edenedes need maailmad sulavad üha mugavamalt ühte, kuid mind jäi päris lõpuni häirima see esimene hüpe tolmusest kõrbest kuldsesse Asgardi, mis tekitas võõrastust, mida ma filmi sisu koha pealt õigustada ei suuda.